คำสั่งการประปานครหลวง ที่ 130/2549 เรื่อง หลักเกณฑ์การขอใช้น้ำประปาชั่วคราวและอัตราค่าใช้จ่าย

คำสั่งการประปานครหลวง
คำสั่งการประปานครหลวง
ที่ ๑๓๐/๒๕๔๙
เรื่อง หลักเกณฑ์การขอใช้น้ำประปาชั่วคราวและอัตราค่าใช้จ่าย[๑]
 

เพื่อให้การปฏิบัติงานของสำนักงานประปาสาขาในส่วนที่เกี่ยวกับการอนุญาตการขอใช้น้ำประปาชั่วคราวเป็นไปด้วยความเรียบร้อยและรวดเร็ว
อาศัยอำนาจตามความในข้อ ๑๐ ของระเบียบการประปานครหลวง ฉบับที่ ๕๐ ว่าด้วยการติดตั้งประปา
(พ.ศ. ๒๕๔๙) จึงกำหนดหลักเกณฑ์การขอใช้น้ำประปาชั่วคราวและอัตราค่าใช้จ่าย ดังต่อไปนี้

๑.
การขอใช้น้ำประปา
๑.๑
ผู้มีความประสงค์ขอใช้น้ำประปาชั่วคราว ให้ยื่นคำขอใช้น้ำที่สำนักงานประปาสาขา
ตามแบบคำขอที่การประปานครหลวงกำหนด
๑.๒
ให้ผู้มีอำนาจอนุมัติการขอติดตั้งประปาใหม่เป็นผู้มีอำนาจอนุมัติการขอใช้น้ำประปาชั่วคราว
๑.๓
ค่าใช้จ่ายในการติดตั้งประปาชั่วคราวและเงินประกันการใช้น้ำ ให้เป็นไปตามอัตราที่การประปานครหลวงกำหนด

๒.
การโอนการใช้น้ำประปาชั่วคราวเป็นการใช้น้ำประปาถาวร
๒.๑
ผู้ใช้น้ำที่ประสงค์จะโอนการใช้น้ำประปาชั่วคราวเป็นการใช้น้ำประปาถาวร ให้ยื่นคำร้องที่สำนักงานประปาสาขา
ตามแบบที่กำหนด พร้อมหลักฐานประกอบการขอใช้น้ำประปาถาวร
๒.๒
ให้ผู้มีอำนาจอนุมัติการขอติดตั้งประปาใหม่เป็นผู้พิจารณาอนุมัติการโอนการใช้น้ำประปาชั่วคราว
เป็นการใช้น้ำประปาถาวร
๒.๓
ผู้ใช้น้ำจะต้องเสียค่าธรรมเนียมในการโอนการใช้น้ำประปาเป็นเงิน ๑๐๐ บาท
หากปรากฏว่ามาตรวัดน้ำที่ติดตั้งไว้เดิมสูญหายหรือชำรุดเสียหายหรือใช้การไม่ได้
เนื่องจากการกระทำโดยจงใจ หรือความประมาทเลินเล่อของผู้ใช้น้ำ และหรือจำเป็นต้องย้ายสถานที่ติดตั้งมาตรวัดน้ำ
หรือมีความประสงค์จะเพิ่มขนาดมาตรวัดน้ำ ผู้ใช้น้ำจะต้องชดใช้ค่าน้ำสูญเสียและค่าเสียหายที่พึงประเมินได้ทั้งหมด
รวมทั้งค่าใช้จ่ายในการเปลี่ยนมาตรวัดน้ำใหม่ และ หรือค่าใช้จ่ายในการย้ายมาตรวัดน้ำ
หรือค่าใช้จ่ายในการเพิ่มขนาดมาตรวัดน้ำอีกส่วนหนึ่งด้วย

๓.
การคิดค่าบริการรายเดือน
ให้คิดตามขนาดมาตรวัดน้ำ
ตามอัตราที่การประปานครหลวงกำหนด

๔.
ให้ผู้จัดการสำนักงานประปาสาขาเป็นผู้มีอำนาจวินิจฉัยชี้ขาดปัญหาที่เกิดจากการปฏิบัติตามคำสั่งนี้

ทั้งนี้
ตั้งแต่วันที่ ๒๖ เมษายน ๒๕๔๙ เป็นต้นไป และให้ยกเลิกคำสั่งการประปานครหลวง ที่ ๒๓๑/๒๕๒๘
สั่ง ณ วันที่ ๒๒ กรกฎาคม ๒๕๒๘


สั่ง ณ วันที่ ๑๑ เมษายน
พ.ศ. ๒๕๔๙
วิทิต อาวุชานนท์
ผู้ว่าการการประปานครหลวง















นันทนา/ผู้จัดทำ
๑ สิงหาคม ๒๕๔๙

สุเมธ/ปรับปรุง
๑๗ กรกฎาคม ๒๕๕๘






[๑] ราชกิจจานุเบกษา
เล่ม ๑๒๓/ตอนที่ ๗๐ ง/หน้า ๒๐๕/๒๗ กรกฎาคม ๒๕๔๙